SA man sterf in Aus-woestynMauritz Pieterse. Foto: Facebook Die Brisbane Times berig dat Pieterse, wat in Suid-Afrika gebore is, saam met ŉ kollega, Josh Hayes (30), ŉ watergat naby die Ethabuka-stasie gaan inspekteer het toe hulle bakkie vasgeval het. Na verskeie pogings om die bakkie uit die sand te kry, het die twee mans besluit om terug te stap na die stasie, sowat 16km ver. Volgens die berig was die temperatuur 45°C en het die paar vinnig ontwater. Toe die paar teen laataand nie teruggekeer het na die stasie nie is ŉ soekgeselskap uitgestuur om na hulle te soek. Pieterse se liggaam is onder ŉ boom sowat 10km van die stasie gevind. ‘n Erg ontwaterde Hayes is ‘n paar kilometer van Pieterse af gevind. Hy sterk tans aan in die hospitaal. Jani Pieterse, Mauritz se sussie, het aan die koerant gesê: “Ons gesin sal nooit weer dieselfde wees nie.” Lees meer hier.